— У нашым рэгіёне пражывае вялікая колькасць старавераў. Давялося сутыкнуцца з іх культурай, — расказвае кіраўнік клуба Людміла Ананіч. — Такія дзіўныя людзі, гавораць па-іншаму, апранаюцца па-свойму. Мяне гэта вельмі зацікавіла. Вырашылі сем гадоў назад стварыць з аднадумцамі калектыў і прадстаўляць іх культуру. Хадзілі па вёсках, запісвалі традыцыі старавераў, іх абрады, рэцэпты.